شەفەق نیوز/ رهێل فرەیدون جیگر وەزارت تەندروسی لە هەرێم کوردستان، ئمڕوو جمعە، دووپات کرد ک بڕیارە دەسەی باڵای دژە ڤایرۆس کۆڕۆنا لە رووژ دووشەممەی ئایندە کۆبونەوە بکەێد، و ئەوەسا بڕیارەیلیگ وەگورەی هەڵوێست پەتاگە دەرکەێد.
فرەیدون لەبان ماڵپەڕ فەیسبووک نووسان: تا ئیسە هیچ تووشهاتنیگ لە بنچینە نووەگە لە هەرێم کوردستان تۆمار نەکریاگە، و ئەرا دڵنیایی تاقیکردنەوەگان لەڕی رێکخراو تەندروسی جهانی ئەرا دەیشت رەوانە کریەن، تاەبزانیمن ئایا تووشهاتن لە بنچینە نووەگە هەس یا نییە.
وتیش: ئیمە پێشنیار هاوردنەوەی کەرەنتین لەبان هاووڵاتییەگان نەکردیمن، بەڵکم پێشنیار کردیمن تا سنوورەگە لەنوای هاووڵاتییەگان لەو پارێزگایل عراق بوەسیمن، یا لە جموجوولەگە کەمەو بکەیمن و هەنای تیەن تاقیکردنەوەی زوینەیگ ئەرایان بکریەێد و نموونەی PCR لەلیان بووریەێد.
لەباوەت وەسانن دەوام لە مەکتەو و زانکۆ و فەرمانگە و دامەزراوە حکومەتیەگان وت؛ تا ئیسە هیچ بڕیاریگ ئەرا دووارە بەساننیان نییە، وەلی ئی بڕیارە ئەرا دەسەگە چوودەو.
